सदा के लिये
ऑस्कर?
क्या हुआ था?
तुम बेहोश हो गए थे।
काफ़ी समय से होश में नहीं हो। मैं तुम्हें समंदर के किनारे ले आई।
यह उस फ़व्वारे जैसा काम करता है।
हे भगवान।
मैं बहुत थक गया था।
मुझे तो कुछ याद भी नहीं है।
तुम हमारी पार्टी में एक बावले इंसान की तरह धड़धड़ाते हुए घुसे
और मुझे बहुत जली-कटी सुनाई।
जैसे क्या?
तुमने मुझसे कहा कि मैं घरफोड़ू हूँ।
और तुमने यह भी कहा कि मैं स्वार्थी हूँ, और दिल की बुरी हूँ,
और दिखावटी हूँ।
ख़ैर...
बहुत बढ़िया। क्योंकि मैं यही सब सोचता हूँ, और मुझे खुशी है कि मैंने यह कह दिया।
क्या?
-तुम संजीदा हो? -हाँ।
तुमने मेरे साथ बहुत निर्दयी और बुरा बर्ताव किया।
तुम किसी और के साथ भाग गई।
वैसे, उसके साथ क्या माजरा है?
-क्या तुम अब समलैंगिक हो? -नहीं।
मेरा मतलब...
केस और मेरा रिश्ता एक-दूसरे की बहुत गहरी समझ पर आधारित है।
तो तुम उसके साथ सो नहीं रही हो?
नहीं। पर पता है क्या?
अगर मैं सो भी रही होती, तो उससे मैं समलैंगिक नहीं बन जाती।
लैंगिकता एक विस्तृत श्रेणी है।
चुप हो जाओ।
नहीं, मैं चुप नहीं होऊँगी।
पता है, यह कोई आसान फ़ैसला नहीं था।
तुम जानते हो मेरे लिए वहाँ से जाना कितना मुश्किल था?
नहीं। मैं नहीं जानता,
क्योंकि तुमने एक वयस्क की तरह उस बारे में आकर बात नहीं की थी।
जब मैं तुमसे बात करने की कोशिश करती,
तुम बातचीत को टाल जाते थे।
यह सच नहीं है।
जब हम ज़िंदा थे तब भी हमेशा यही आलम था, और मरने के बाद तो और भी बदतर हो गया।
-यह सच नहीं है। -तुम अभी भी यही कर रहे हो।
-मैं असहमत हूँ। -हे भगवान।
यह निरर्थक है।
तो, तुम इसलिए इतनी दूर आए?
तुम यहाँ मुझे यह बताने आए कि मैं एक बुरी इंसान हूँ।
हाँ।
साथ ही, मुझे कभी तुम्हारी बहन पसंद नहीं थी।
कैथी या स्टेफ़नी?
ज़ाहिर है कि मैं कैथी की बात कर रहा हूँ!
हर कोई स्टेफ़नी को पसंद करता है। उसकी एक कमाल की कपकेक की दुकान है।
क्या हमारी बात पूरी हुई?
क्या तुम अपनी सारी बचकानी भड़ास निकाल चुके हो?
अब जो तुमने ज़िक्र किया है, नहीं।
मैं तलाक चाहता हूँ।
क्या? तुम मज़ाक कर रहे हो?
तुम्हें एहसास तो है कि हम मर चुके हैं?
मैं, ऑस्कर हॉफ़मैन...
हे भगवान!
...जून हॉफ़मैन के परित्याग और भावनात्मक हिंसा के आधार पर
उससे तलाक लेने की शपथ खाता हूँ।
यह कितनी बेतुकी बात है।
बस कह दो।
और फिर हमारा रिश्ता ख़त्म? बहुत बढ़िया।
मैं, जून हॉफ़मैन, ऑस्कर हॉफ़मैन के एक घुन्ना मक्कार होने के आधार पर
उससे तलाक लेने की शपथ लेती हूँ।
अच्छा, मेरा थोड़ा ज़्यादा कानूनी था।
मेरे खयाल से यह रिश्ता ख़त्म हुआ।
ठीक है। कानूनी तौर पर।
बहुत अच्छे। कानूनी तौर पर।
मैं रिवरसाइड वापस जा रहा हूँ।
ठीक है, जहाँ लोग अच्छे हैं।
तो...
हमेशा के लिए अलविदा।
अलविदा।
हे ईश्वर!
यहाँ क्या चल रहा है?
मार्जन के लिए तैयार हो रहे हैं।
वह क्या है?
साल में एक बार, हम अपना सारा सामान समंदर के किनारे लेकर जाते है,
एक बड़ा सा ढेर बनाते हैं, और उन्हें जलाते हैं।
सत्यानाश!
तुम ऐसा क्यों करते हो?
यह याद रखने के लिए कि हमें हमेशा अतीत को भूल जाना चाहिए।
क्या?
वे वस्तुएँ जो एक दफ़ा बेहद स्थायी थीं वे अब हमारे लिए क्षणभंगुर हो गई हैं।
हम तितलियाँ हुआ करते थे, और अब वे हैं।
कैसी विडंबना है, है न?
साथ ही, समंदर किनारे आग लगाना काफ़ी मज़ेदार लगता होगा।
जून, कभी-कभी बेहद मूर्खताभरी बातें कहती हो, पर मुझे वे फिर भी अच्छी लगती हैं।
यह कितनी कमाल की प्रतिभा है। इसे संजोकर रखना।
शुक्रिया।
मैं उसे संजोकर रखूँगी।
धत् तेरे की!
मैं यहाँ से जा रही हूँ। तुम लोग चाहो तो रुक सकते हो।
मुझे थोड़ी जलन हो रही है कि तुम्हारा तलाक हो गया।
-हाँ? -हाँ।
तो, क्या वह सब होने के बाद तुम ठीक हो?
वास्तव में मैं ठीक हूँ।
मुझे लग रहा है मानो मेरे कंधों से बहुत बड़ा भार हट गया हो।
मैं अच्छा महसूस कर रही हूँ।
मैं भी!
यह पार्टी बेहद शानदार है।
मेरे खयाल से मैं अब तक इससे अच्छी पार्टी में नहीं गई हूँ।
मुझे नहीं पता।
एक बार मुझे मेरे भतीजे के बार मिट्ज़्वा में बुलाया गया था
जिसका विषय था "रेस्तरां।"
मैं घर जा रही हूँ।
सच्ची?
हाँ, मैं थक गई हूँ।
अगर मरे हुए लोगों को ख़ुमार होता है, तो मुझे तो बहुत मुश्किल होने वाली है।
अगर मैं यहाँ रुकूँ तो एतराज़ नहीं होगा?
नहीं। ज़रा भी नहीं।
-बाय। -बाय।
हेलो, दोस्तो। मैं जानती हूँ कि आज रात हमने बहुत उम्दा संगीत सुना है,
पर मैं इस गाने को
आज तक का सबसे बढ़िया गाना मानती हूँ।
दो, तीन...
हेलो, मेरिसोल! ग्रेगरी।
तुम गाना पूरा करो। उसे बिगाड़ना मत।
ए, मैं तुम्हें देख सकती हूँ! यहाँ वापस आओ!
यह मैं नहीं हूँ!
मैं कोई और हूँ!
तुम मुझसे भाग नहीं पाओगे। तुम्हारे पैर ख़राब हैं।
तुम अब भी यहाँ क्या कर रहे हो? तुमने कहा था कि जा रहे हो।
मैंने जाने को कोशिश की, पर मैं जा न सका।
क्या मतलब तुम जा नहीं सके?
मैं क्या ढूँढ़ रही हूँ? हम कहाँ जा रहे हैं?
ज़रा धीरज रखो।
केस कैसी है?
वह ठीक है।
तुम लोग कभी एक-दूसरे की कमीज़ पहनते हो?
हमारे पास अपने ख़ुद के कपड़े हैं।
यह इतना भी अटपटा सवाल नहीं है। तुम दोनों का नाप एक ही होगा।
बात करने की ज़रूरत नहीं।
-नमस्कार। -धत् तेरे की!
हे भगवान!
तुम लोग कहाँ जा रहे हो?
कहीं नहीं।
यह सच नहीं है।
मैं कहीं नहीं जा रही हूँ। यह वापस रिवरसाइड जा रहा है।
मुझे नहीं लगता कि यह जा सकेगा।
हम पहले भी बात कर चुके हैं।
इसकी और मेरी बात हो चुकी है।
तुम्हारा क्या मतलब है?
जनाब, मुझे नहीं पता कि आपकी क्या बातचीत हुई थी,
पर यह मेरे पूर्व-पति हैं,
और इन्हें वापस रिवरसाइड जाना होगा ताकि यह मेरी ज़िंदगी से दफ़ा हो सकें।
मुझे खेद है कि यह नामुमकिन है।
सारे रास्ते ओशनसाइड को जाते हैं।
हम पहले मिल चुके हैं।
मुझे लगता है कि तुमने पिछली बार भी मुझसे यही कहा था।
क्या इसने तुमसे भी पहले यह कहा था?
-मेरे खयाल से कहा था, हाँ। -हाँ।
प्लीज़, जनाब। मैं किसी को ओशनसाइड के बारे में नहीं बताऊँगा, ठीक है?
अगर यही मसला है तो मैं अपने होंठ सी लूँगा।
पर आपको समझना होगा। यह स्थिति काफ़ी बुरी है।
-हाँ। -सही।
यह वैसा तलाक नहीं है जिसमें हम दोस्त बने रहेंगे।
इसका किसी से भावनात्मक संबंध है।
मेरा है।
आपको समझना होगा, ठीक?
मतलब, आपकी शादी हुई है?
तलाक हुआ है?
सारे रास्ते ओशनसाइड को जाते हैं।
-अच्छा। -मैंने तुमसे कहा था।
-मैंने इससे कहा था। -इसने कहा था।
पर यह मुझ पर यकीन नहीं कर रही थी, तो मुझे इसे सामने से दिखाना था।
यह सच है।
आप तो समझते ही होंगे, है न?
आप जानते हैं, है न? पत्नियाँ।
मतलब, अगर आपकी शादी हुई होगी तो।
आपको देखकर तो लगता है कि कुँवारे हैं, तो...
मुझे नहीं पता।
ठीक है।
वैसे, आपकी अटैची में क्या है?
मैं सोच रहा था।
-क्या केवल कागज़ात है? -हमें चलना चाहिए।
हाँ, शायद तुम सही कह रही हो। अच्छा।
-शुक्रिया। -नहीं।
यह मेरा घर है।
क्या?
तुम अब तक यहाँ रह रहे थे?
मैं और क्या कर सकता हूँ?
मैं उस जगह के बिल्कुल भी करीब नहीं रहना चाहता जहाँ तुम मौजूद हो।
तो क्या? तुम हमेशा यहीं रहने वाले हो?
कतई नहीं।
मेरे पास एक योजना है। चलो मैं तुम्हें कुछ दिखाता हूँ।
वह रही।
क्या है?
यह एक नाव है।
यह कोई नाव नहीं है। बस तीन लकड़ियाँ हैं।
यह अभी तक नाव नहीं बनी है। मैं अब भी इस पर काम कर रहा हूँ।
उसने कहा कि सारे रास्ते ओशनसाइड को जाते हैं।
उसने समुद्र के बारे में कुछ नहीं कहा था।
तुम्हें नाव बनानी आती भी है?
हाँ। मैंने बचपन में जहाज़ों के कई नमूने बनाए हैं।
हे ईश्वर।
यह भी उसी सिद्धांत पर आधारित है, पर बस बड़े पैमाने पर।
हे भगवान।
मैं यह कर सकता हूँ।
बस मुझे थोड़ा और सामान चाहिए।
हाँ, जैसे क्या?
एक चाकू।
एक पाल।
शायद थोड़ी और रस्सी।
मुझे और बहुत सारे सामान की ज़रूरत है। यह तो महज़ तीन लकड़ियाँ हैं।
शायद तुम मेरी मदद कर सकती हो।
मैं ऐसा क्यों करूँगी?
तुम चाहती हो कि मैं यहाँ से जाऊँ या नहीं?
अगर मुझे छिपकर काम करना पड़ा तो मुझे सदियाँ लग जाएँगी।
मुझे नहीं पता।
चलो भी। हमें एक-दूसरे को देखने की भी ज़रूरत नहीं है।
अच्छा, वहाँ मोड़ के पास एक चपटा हुआ पत्थर है।
तुम उसे अनदेखा नहीं कर सकती। उसे वहाँ रख देना और मैं उठा लूँगा।
-हाँ, ज़रूर। ठीक है। मैं मदद करूँगी। -बहुत खूब।
पर केवल इसलिए क्योंकि मैं नहीं चाहती कि तुम तब मेरा ध्यान भटकाओ
जब मैं अपने सारे दोस्तों के लिए एक बढ़िया संगीत प्रस्तुति पेश कर रही हूँ।
तुम इतना भी अच्छा नहीं गा रही थीं।
चुप हो जाओ। मैं अच्छा गा रही थी।
तुम्हारी साँस बार-बार फूल रही थी।
-ए। -गुड मॉर्निंग।
तुम अभी घर लौट रही हो?
हाँ। मैं कहीं अटक गई थी।
मैं तुमसे थोड़ी देर बाद मिलती हूँ।
ठीक है।
मैं तुम्हें देख सकती हूँ।
तुम अब भी यहाँ हो?
यह ज़ाहिर सी बात है कि मैं अब भी यहाँ हूँ, हाँ।
मैं बस समय देख रहा था।
मैंने यहाँ नीचे एक धूपघड़ी बनाई है।
अभी 2:00 से 7:00 के बीच का समय हो रहा है।
सुबह के 11:00 बज रहे हैं।
काफ़ी बादल छाए हैं।
तो, मैं तुम्हारे लिए चद्दर लेकर आ गई।
थोड़ी छोटी है।
शायद ऊपरी पाल के काम आ जाए, पर मुख्य पाल तो नहीं बन सकेगा।
आपको निराश करने का खेद है, उस्ताद और सरदार।
नाव कितनी बनी?
वाह!
तुमने सच में काफ़ी प्रगति की।
यह इतनी हैरानी की बात है?
नहीं।
तुम्हारी बात सुनकर लगा कि तुम हैरान हुईं।
तुमने "सच में" कहा।
उफ़, ऑस्कर, मैं तुम्हारी तारीफ़ करने की कोशिश कर रही थी।
मतलब, यह अब भी बहुत घटिया दिख रही है, ठीक?
क्या यह बेहतर है? तुम्हें शांति मिली?
मैं बस इतना कह रहा हूँ कि मैं सही था और तुम ग़लत थी।
मैंने तुमसे कहा था कि मैं इसे बना लूँगा।
जो बनाया था मुझे उसमें थोड़ी और लालिमा जोड़ने की ज़रूरत थी, और मैंने जोड़ी।
अच्छा। बहुत खूब।
असल में, पता है क्या?
क्योंकि हम फिर कभी एक-दूसरे से नहीं मिलने वाले हैं,
उस कहावत में "लालिमा जोड़ना" नहीं है,
"बारीकियाँ जोड़ना" है।
क्या?
तुम हमेशा "लालिमा जोड़ना" कहते हो।
"बारीकियाँ जोड़ना" होता है। किसी चीज़ को बड़ा बनाने के लिए "बारीकियाँ" जोड़ते हैं।
"लालिमा जोड़ने" की कोई तुक नहीं है। तुम बस बेवकूफ़ लगते हो।
मैंने यह कहावत दोनों तरह से सुनी है।
हाँ। जिस तरह से तुम कहते हो,
और वह सही तरीका जो दुनिया के बाकी लोग कहते हैं।
बारीकी, बारीकी, बारीकियाँ।
बारीकी, बारीकी, बारीकियाँ जोड़ना।
मैंने बारीकियाँ जोड़ी, समुदाय ने प्रस्ताव में बारीकियाँ जोड़ी।
हाँ, मैं समझ गया कि तुम क्या कह रही हो।
बहुत खूब।
तो यह बात स्पष्ट हुई।
तुम्हें जल्दी तैयार होने की कोशिश करनी चाहिए।
हम यहाँ मार्जन नाम की कोई चीज़ करने वाले हैं,
और सब का ध्यान उस पर होगा।
तो तुम्हारे छिपकर भागने के लिए वह सही समय होगा।
यह मार्जन क्या है?
क्या वह...
जातीय मार्जन है?
नहीं। नहीं। वह...
समुद्रतट पर बहुत जगह आग जलाई जाएगी, लोग नाचेंगे, यही सब।
कोई जाति संहार नहीं।
भगवान का शुक्र है।
ठीक है, मैं तैयार रहूँगा।
और फिर यह सब ख़त्म हो जाएगा।
हाँ।
-बहुत अच्छे। -बढ़िया।
ठीक है।
यह रहा तुम्हारा हैम।
पता नहीं तुम्हें यह क्यों चाहिए था। तुम इसे नाव पर खाओगे?
क्या? मैंने "हैमर" लिखा था।
हैम
ओह, नहीं।
सीगल ने इसका "र" मिटा दिया।
धत् तेरे की, ऑस्कर। यह हैम बहुत भारी भी था।
अब तो यह आ ही गया। तो इसे खा लेता हूँ।
शौक से खाओ।
तुम्हें भी चाहिए?
ले लेती हूँ। इतनी दूर इसे लेकर जो आई।
मेरे पास बर्तन नहीं हैं, तो तुम्हें हाथ से खाना होगा।
कोई बात नहीं।
स्वाद बुरा नहीं है।
तुम्हारे टुकड़े में कितनी रेत है?
-बहुत ज़्यादा। -मेरे में भी।
पर समुद्रतट पर भोजन करना बहुत मुश्किल है।
यह खाने के लिए बेहद अजीब जगह है।
वह मुकम्मल कर पाना काफ़ी मुश्किल होता है।
हाँ। जैसे,
अगर आपका खाना हाथ से खाने वाला है, तो उसमें रेत लग जाएगी।
पर अगर आपको बर्तनों की ज़रूरत पड़ेगी,
तो आपको काँटे और छुरी का थैला लादकर लाना पड़ेगा।
मैं सोच रही हूँ
कि अब तक का सबसे बढ़िया समुद्रतट भोजन क्या होगा।
आइसक्रीम कैसी रहेगी?
तट गर्म होता है और आइसक्रीम पिघल जाती है।
जैसे ही कोन खाना शुरू करोगे, वक्त के साथ दौड़ लगानी पड़ेगी।
कोनों को चाट रहे होगे, आइसक्रीम को पिघलने से रोक रहे होगे।
मतलब, तुम मुझे खाने की चीज़ नहीं दे रहे, बल्कि एक टाइम बम दे रहे हो।
ठोस वजह है। ठीक है।
च्युरोज़ का क्या?
हाथ में ले जाए जा सकते हैं, स्वादिष्ट होते हैं, बहुत कार्ब्स होते हैं,
तुम्हें तैरने के लिए शक्ति मिलती है।
तुम पागल हो?
च्युरोज़ के ऊपर ऐसी चीज़ लगी होती है जो बिल्कुल रेत सी दिखती है।
रेत क्या है? दालचीनी शक्कर क्या है?
पता नहीं। शायद मैं दोनों ही खा रही हूँ।
अच्छा, अक्लमंद, तो तुम्हारा कमाल का सुझाव क्या है?
मैं यहाँ मदद करने के लिए नहीं हूँ। तुम्हारे सुझावों को खारिज करने के लिए हूँ।
ठीक है।
रुको...
सबसे अच्छा समुद्रतट का भोजन है...
बफ़ैलो विंग की चाँप।
चटनी लगी होती है, चिपचिपे, मसालेदार, तट के किनारे गर्म मौसम के लिए सही,
और जब तुम खाना ख़त्म करोगे,
तो तुम्हें बुरा लगेगा और तुम्हारे पास हड्डियों का एक ढेर होगा।
साथ ही, शायद तुम्हें दस्त भी लग जाएँ।
अच्छी ख़बर है। तुम तट पर पेट हल्का कर रहे हो।
सच में,
मुझे इस वक्त चाँप खाने का मन कर रहा है।
हाँ, मुँह में पानी तो आ रहा है।
बुरा मत मानना, हैम, पर काश तुम चाँप होते।
माफ़ करना, दोस्त।
रुको। तुमने मुझे क्या बुलाया?
ऐसी भाषा बोलने की ज़रूरत नहीं है।
इसने तुम्हें कमीना बुलाया।
वैसे, तुम क्या हो?
तुम शरीर का कौन सा हिस्सा हो, हैम?
हाँ, हैम।
क्या तुम पट्ठा हो?
अब तुम चुप हो गए।
-तुम्हारे पास कहने को कुछ नहीं बचा। -अच्छा, अब शांत हुए।
-अब तुम शांत हुए। -ठीक है।
ठीक। समझ आता है।
तुम क्या कर रही हो?
अरे। तुम्हारे कदमों की आहट नहीं सुनाई दी।
हेलो।
मुझे लगा तुम जा चुके हो। अब भी यहाँ क्या कर रहे हो?
मैं जा नहीं सका।
अटैची वाला आदमी मुझे जाने ही नहीं दे रहा था।
फिर तुम दोनों यहाँ बैठकर गप्पे क्यों हाँक रहे हो?
यह पहली दफ़ा है कि हमने बैठकर बात की है,
और हम बस इधर-उधर की बातें कर रहे थे।
इधर-उधर की बातें तो नहीं लग रही थीं।
पता है क्या? इस सब बकवास के लिए हम मर चुके हैं।
तुम दोनों जो मन चाहे वह करो।
इसका और मेरा रिश्ता ख़त्म हो चुका है।
सच में। हमारा रिश्ता ख़त्म हो गया। चलो भी।
इस चीज़ को देखो।
यकीन हो रहा है कि हम यहाँ हैं?
काफ़ी अद्भुत है।
सुनो।
मैं तुम्हारे लिए हथौड़ा लाई हूँ।
ठीक है।
देखता हूँ अगर यह मेरे पत्थर से ज़्यादा काम आता है।
हाँ।
बिल्कुल बेहतर है।
मेरा इसे माँगने का फ़ैसला सही था।
अच्छा। लो पूरा हो गया।
यह जाने के लिए तैयार है।
तुम वाकई यह करोगे, हाँ?
हाँ।
कल भोर के समय निकल जाऊँगा, जब लहरें कम होंगी।
तुम जानते हो न कि समंदर बहुत विशाल होता है?
मतलब, ज़रा इसे ग़ौर से देखो।
हाँ, मैं जानता हूँ।
मैं यह कर सकता हूँ।
मैंने यह नाव बनाई है, डंडियों और कूड़े से।
मैं बिना किसी करेंट को छुए यहाँ तक चलकर आया।
जब से मैंने तुम्हें जाना है,
मैंने तुम्हें थोड़ा कम आँका है।
हाँ, शायद यह सही है।
सच में, शायद इसलिए क्योंकि मैं कई दफ़ा तुम्हें बहाने के तौर पर इस्तेमाल करती थी।
तुम्हारा क्या मतलब है?
कभी-कभी मैं तुम्हें दोष देती कि तुम मेरी एक काल्पनिक
कमाल की शख्सियत बनने के
रास्ते का रोड़ा बन रहे हो।
पर मैं कभी वह शख्स नहीं बनने वाली थी।
तुम्हें वह कमाल की नई नौकरी याद है जो तुम्हारे मरने के बाद मुझे मिली थी?
हाँ।
सच यह है कि...
जब मैं उस नौकरी के इंटरव्यू के लिए गई थी, तो मैं बहुत डर गई और वहाँ से भाग गई।
और मुझे वह नौकरी केवल इसलिए मिली
क्योंकि मेरी कंपनी में काम करने वाला करीब-करीब हर इंसान गिरफ़्तार हो गया
और मैं इकलौती कर्मचारी बची थी।
मैं जानता था कि वह जगह संदेहास्पद है।
तुम परेशानी की वजह नहीं थे।
मैं थी।
बस तुम्हें दोष देना कहीं ज़्यादा आसान था।
और मैं उसके लिए माफ़ी चाहती हूँ।
तुम्हारा ये सारी बातें कहना बहुत अच्छी बात है, पर...
मुझे दोष देने में तुम पूरी तरह ग़लत नहीं थी।
मैंने तुम्हारे लिए यह आसान नहीं बनाया था।
कुछ पल ऐसे थे जब मैं जानता था कि तुम खुश नहीं हो,
और कुछ पल ऐसे थे जब मैं खुश नहीं था,
पर मैं हमेशा तुमसे उस बारे में बात करने से डरता था।
क्यों?
मुझे नहीं पता।
शायद मेरे ज़हन में कहीं न कहीं,
यह डर बसा हुआ था कि अगर हम वाकई अपनी परेशानियों पर चर्चा करेंगे,
तो तुम्हें एहसास हो जाएगा कि मैं तुम्हारे काबिल नहीं हूँ।
सच्ची? इतना वक्त बीतने के बाद भी?
हाँ। मुझे पता है कि यह बात बेतुकी लगती है।
और मैंने अंत में सब और भी बिगाड़ दिया, और तुम्हें ख़ुद से दूर कर दिया।
हे भगवान, और हम इस स्थिति में हैं।
तो मैं भी माफ़ी चाहता हूँ।
शुक्रिया।
तुम्हारा स्वागत है.
ठीक है।
अच्छा, तो...
अलविदा।
ए।
हमने शायद पहली बार एक-दूसरे से ईमानदारी से बात की है।
खेद है कि ज़िंदा रहते हुए ऐसा न कर पाए।
हाँ।
-हेलो। -हेलो।
-ए। -ए।
तुम कहाँ थी?
मुझे ऑस्कर को एक और चीज़ देनी थी?
वह सुबह होते ही चला जाएगा।
सब लोग, जमा हो जाएँ।
समय हो गया है।
मार्जन शुरू होता है!
अरे। तुम यहाँ बैठी हो।
मुझे ज़रा विराम लेना था।
ग्रेगरी ने मेरे चेहरे पर आग लगाई।
-क्या? -हाँ।
-हम ऐसा कर सकते हैं? -हाँ।
वाह। कैसा महसूस हुआ?
ठीक ही था। थाई भोजन खाने जैसा था।
मुझे कभी समझ नहीं आता था कि थाई रेस्तरां में क्या मंगवाऊँ।
मैं सलाद मंगवाने की कोशिश करती,
हमेशा बहुत तीखा गोश्त आ जाता है।
हाँ।
सुनो, क्या तुम चीज़ें भूलने लगी हो?
हाँ। थोड़ी-बहुत।
हाँ। मैं भी।
थोड़ी अजीब बात है,
पर मुझे याद करने में दिक्कत हो रही है कि जब मैं ज़िंदा थी तो क्या नौकरी करती थी।
तुमने मुझे बताया तो ज़रूर था,
शायद वह इतनी उबाऊ थी कि मैं भी भूल गई।
बहुत अच्छे।
उस सब पर मिट्टी डालो, है न?
मैं बहुत खुश हूँ कि हम यहाँ आए।
हेलो।
-हेलो। -हेलो।
केस, मैं चाहती हूँ कि कोई मुझे आग लगाए,
और मैं चाहती हूँ कि वह कोई ऐसा हो जिस पर विश्वास हो और जिसे प्यार करती हूँ।
मैं मदद कर सकती हूँ।
-मैं अभी वापस आती हूँ। -ठीक है।
मरा हुआ होना कितना मज़ेदार है।
केले!
क्या?
केले।
केले सबसे बढ़िया समुद्रतटीय भोजन हैं।
उन्हें हाथ में पकड़ा जा सकता है।
मीठे होते हैं, पर सेहत के लिए बुरे नहीं।
पेट भर जाता है, पर भारी नहीं होता।
और सबसे बढ़िया बात है,
वह अपने ख़ुद के छिल्के में आते हैं जो उन्हें रेत से बचाता है।
जो प्राकृतिक तरीके से सड़ता है, तो उन्हें कहीं भी फेंक सकते हो।
बिल्कुल सही।
केले। वही विजेता हैं।
मैं तुमसे प्यार करती हूँ।
मैं भी तुमसे प्यार करता हूँ।
मुझे तुम्हें कभी नहीं छोड़ना चाहिए था।
कोई बात नहीं। अब तुम यहाँ हो। यही मायने रखता है।
तो, अब हम क्या करें?
क्या हम वापस ओशनसाइड जाएँ?
ओह, नहीं। मैं वापस ओशनसाइड नहीं जाना चाहती।
फिर से रिवरसाइड जाने की कोशिश करते हैं। कोई रास्ता तो होगा।
-नहीं। हमें पीछे नहीं जाना चाहिए। -ठीक है।
चलो कोई और रास्ता ढूँढ़ते हैं।
हमारे पास एक नाव तो है।
ओह, नहीं!
सत्यानाश हो!
नहीं।
मैं इसे बनाने में बहुत मेहनत की थी।
कोई बात नहीं।
कम से कम वह काफ़ी सराहनीय तो थी।
शुक्रिया।
तो, अब क्या?
मेरे पास एक तरकीब है।
क्या तुम्हें मुझ पर भरोसा है?
बेशक।